
(Одобрение)
Европейският парламент,
–	като взе предвид предложението на генералния съвет на Органа за борба с изпирането на пари и финансирането на тероризма от 9 декември 2025 г. (Решение GBSUP 7/2025 (Решение GBFIU 11/2025)),
–	като взе предвид член 63, параграф 4 от Регламент (ЕС) 2024/1620 на Европейския парламент и на Съвета от 31 май 2024 г. за създаване на Орган за борба с изпирането на пари и финансирането на тероризма и за изменение на регламенти (ЕС) № 1093/2010, (ЕС) № 1094/2010 и (ЕС) № 1095/2010[footnoteRef:1],  [1:  	ОВ L, 2024/1620, 19.6.2024 г., ELI: http://data.europa.eu/eli/reg/2024/1620/oj.] 

–	като взе предвид решението на Председателския съвет от 22 октомври 2025 г. относно Правилника за назначаването на представители на Европейския парламент или други лица в управителните съвети или на други длъжности в агенции и органи,
–	като взе предвид своя Правилник за дейността,
–	като взе предвид доклада на комисията по икономически и парични въпроси и на комисията по граждански свободи, правосъдие и вътрешни работи (A10-0267/2025),
А.	като има предвид, че член 63, параграф 4 от Регламент (ЕС) 2024/1620 предвижда, че членовете на изпълнителния съвет на Органа за борба с изпирането на пари и финансирането на тероризма се избират въз основа на заслуги, умения, знания, почтеност, призната репутация и опит в областта на борбата с изпирането на пари и с финансирането на тероризма и други имащи отношение квалификации;
Б.	като има предвид, че Парламентът е поел ангажимент да гарантира баланс между половете на изпълнителните длъжности в институциите, органите и агенциите на Съюза; като има предвид, че всички институции и органи на Съюза и всички национални институции и органи следва да предприемат конкретни мерки за гарантиране на равенството между половете; като има предвид, че Парламентът очаква да получи списък с най-малко двама отговарящи на условията кандидати за бъдещи назначения, за да се запази балансираното представителство на половете в изпълнителния съвет на Органа за борба с изпирането на пари и финансирането на тероризма, както е посочено в съображение 66 от Регламент (ЕС) 2024/1620;
В.	като има предвид, че в съответствие с член 63, параграф 4 от Регламент (ЕС) 2024/1620 на 12 ноември 2025 г. Комисията прие списък с подбрани кандидати за длъжността член на изпълнителния съвет на Органа за борба с изпирането на пари и финансирането на тероризма и предостави списъка на Парламента;
Г.	като има предвид, че след това комисията по икономически и парични въпроси и комисията по граждански свободи, правосъдие и вътрешни работи направиха оценка на квалификациите на предложения кандидат за длъжността член на изпълнителния съвет на Органа за борба с изпирането на пари и финансирането на тероризма, по-специално с оглед на изискванията, определени в член 63 от Регламент (ЕС) 2024/1620;
Д.	като има предвид, че на 2 декември 2025 г. комисията по икономически и парични въпроси и комисията по граждански свободи, правосъдие и вътрешни работи проведоха изслушване с Хенрика Мария Вербек-Кюстерс, по време на което тя направи встъпително изявление и след това отговори на въпросите, зададени от членовете на комисиите;
Е.	като има предвид, че на 9 декември 2025 г. генералният съвет на Органа за борба с изпирането на пари и финансирането на тероризма прие предложение за назначаването на Хенрика Мария Вербек-Кюстерс за член на изпълнителния съвет на Органа за борба с изпирането на пари и финансирането на тероризма и предаде това предложение на Парламента;
1.	одобрява предложението за назначаване на Хенрика Мария Вербек-Кюстерс за член на изпълнителния съвет на Органа за борба с изпирането на пари и финансирането на тероризма;
2.	възлага на своя председател да предаде настоящото решение съответно на Съвета, на Комисията, на Органа за борба с изпирането на пари и финансирането на тероризма, както и на правителствата на държавите членки.

